থানায় দায়েরকৃত অভিযোগে জানা যায়,উপজেলার উপকুলীয় এ ইউনিয়নের মধ্যম নিদানিয়া গ্রামের মৃত হাজী এরশাদ উল্লাহর ছেলে ছৈয়দ হোছাইন প্রকাশ ফেরাউন পিতার মৃতে্যুর পর থেকে বিভিন্নভাবে ভাই নুরুল আমিন নুরু,বোন নুর জাহান সহ অন্যন্যদের সম্পত্তি হাতিয়ে নেওয়ার পায়তারা চালাচ্ছে। বিষয়টি নিয়ে স্থানীয়ভাবে একাধিক শালিস বেঠকও হয়েছে। বিচারের মাধ্যমে যার যার প্রাপ্ত সম্পত্তি বুঝিয়ে দেওয়া হয়। কিস্ত ফেরাউন বিচারের রায় অমান্য করে বেশ কয়েকবার ভাইবোনের সম্পত্তি দখলে নিতে চেষ্টা চালায়। এরি অংশ হিসেবে ফেরাউনের নেতৃত্বে একদল সন্ত্রাসী গত ৩ নবেম্বর রাত ১১ টার দিকে ছ্টো ভাইবোনের সত্ব দখলীয় জমিতে প্রবেশ করে বসতভিটেয় রোপিত ২১০ টি সুপারী গাছের চারা উপড়ে ফেলে। এ সময় ছোইভাই নুরু বাধা প্রদান করিলে তাকে খুন করে গুম করে ফেলার হুমকি দেয় বড়ভাই ফেরাউন। স্থানীয় জনগন জড়ো হলেও ফেরাউন প্রকাশ্যে হুমকি ধকমি অব্যাহত রাখে। এ ঘটনায় ছোটভাই নুরুল আমিন নুরু বাদী হয়ে বড়ভাই ছৈয়দ হোছাইন ফেরাউনসহ অজ্ঞাতনামা ৩জনের বিরুদ্ধে গত ৪ নবেম্বর উখিয়া থানা একটি এজাহার দায়ের করেছে।